b'\n_START_ARTICLE_\nMedkrajevni potni\xc5\xa1ki promet (LPP)\n_START_SECTION_\nZna\xc4\x8dilnosti\n_START_PARAGRAPH_\nSistem rednih linij medkrajevnega prometa se je gradil postopoma, skladno s \xc5\xa1irjenjem mesta in s tendencami policentri\xc4\x8dnega razvoja ljubljanske urbane regije. Mre\xc5\xbea linij je izrazito radialna, linije potekajo iz zunanjih naselij do sredi\xc5\xa1\xc4\x8da mesta, na obmo\xc4\x8dju zunaj mesta pa je tudi nekaj lokalnih linij, ki povezujejo okoli\xc5\xa1ke kraje (lokalne linije na podro\xc4\x8dju Vrhnike in Grosuplja). V zadnjem \xc4\x8dasu je prisotno tudi navezovanje medkrajevnih in mestnih avtobusnih linij na mestnih obrobjih (Ig in Notranje Gorice). _NEWLINE_Konfiguracija terena, kjer potekajo linije, je zelo raznolika. Precej\xc5\xa1en del se jih zaklju\xc4\x8di na hribovitih obmo\xc4\x8djih ljubljanske kotline, nekaj kilometrov linij je \xc5\xa1e vedno makadamskih. Prevoz na rednih linijah, katerih skupna trenutna dol\xc5\xbeina zna\xc5\xa1a 675 kilometrov, poteka po objavljenem voznem redu. Letno se z avtobusi prepelje 18.000.000 potnikov._NEWLINE_V sklopu medkrajevnega potni\xc5\xa1kega prometa pa se izvajajo tudi redni pogodbeni \xc5\xa1olski prevozi otrok v \xc5\xa1olo, ki so prilagojeni \xc5\xa1olskemu pouku na posameznih podro\xc4\x8djih.\n_START_SECTION_\nAvtobusi v medkrajevnem potni\xc5\xa1kem prometu\n_START_PARAGRAPH_\nV voznem parku medkrajevnega potni\xc5\xa1kega prometa je trenutno 79 medkrajevnih avtobusov v povpre\xc4\x8dni starosti 10 let.'